สภาทนายออกโรงแถลง กรณี พงษ์พัฒน์ ถูกฟ้องหมิ่นฯ 112
สภาทนาย ออกแถลงการณ์ กรณี พงษ์พัฒน์ พูดถูกฟ้องหมิ่นพระบรมเดชนุภาพ เหตุพูด พ่อ บนเวทีนาฏราช ยันเป็นการเทิดทูนองค์พระมหากษัตริย์ ชี้ ตร.คิดให้รอบคอบหลังออกหมายเรียก23 ก.ค.53 นายสัก กอแสงเรือง นายกสภาทนายความ ออกแถลงการณ์ เรื่อง การออกหมายเรียกนายพงษ์พัฒน์ วชิรบรรจง โดยมีเนื้อหา ดังนี้ตามที่ปรากฏข่าวในสื่อมวลชนว่า เจ้าหน้าที่ตำรวจเตรียมออกหมายเรียกนายพงษ์พัฒน์ วชิรบรรจง มาให้ปากคำกรณีมีผู้แจ้งความกล่าวหาว่า นายพงษ์พัฒน์ หมิ่นประมาท ดูหมิ่น หรือแสดงความอาฆาตมาดร้ายต่อพระมหากษัตริย์ พระราชินี รัชทายาท หรือผู้แทนพระองค์ ซึ่งต่อมาเจ้าหน้าที่ตำรวจยืนยันว่าเป็นเพียงการเรียกมาสอบถามนั้นสภาทนายความในฐานะองค์กรวิชาชีพกฎหมาย มีวัตถุประสงค์ส่งเสริม ช่วยเหลือ แนะนำ เผยแพร่และให้คำปรึกษาแก่ประชาชนในเรื่องที่เกี่ยวกับกฎหมาย พิจารณาแล้วเห็นว่ากรณีดังกล่าวสมควรจะได้เผยแพร่ความรู้ดังกล่าวแก่ประชาชน จึงขอแถลงการณ์ดังต่อไปนี้1. กรณีที่มีผู้แจ้งความกล่าวโทษนายพงษ์พัฒน์ กระทำหมิ่นประมาท ประมาท ดูหมิ่น หรือแสดงความอาฆาตมาดร้ายต่อพระมหากษัตริย์ พระราชินี รัชทายาท หรือผู้แทนพระองค์ ตามประมวลกฎหมายอาญา มาตรา 112 อันเป็นความผิดลักษณะ 1 ความผิดเกี่ยวกับความมั่นคงแห่งราชอาณาจักร หมวด 1 ความผิดองค์ประมาท ดูหมิ่น หรือแสดงความอาฆาตมาดร้ายต่อพระมหากษัตริย์ พระราชินี รัชทายาท หรือผู้แทนพระองค์ ซึ่งเป็นบทบัญญัติที่มาจากพื้นฐานของประวัติศาสตร์อันยาวนานของชาติไทยเกี่ยวกับองค์พระมหากษัตริย์ที่ทรงปกป้องคุ้มครองประชาราษฎร์ จนกระทั่งความสัมพันธ์ระหว่างองค์พระมหากษัตริย์กับประชาชนชาวไทยเป็นขนบธรรมเนียมประเพณีอันดีงามของชาติ ปัจจุบันพระมหากษัตริย์ดำรงฐานะภายใต้รัฐธรรมนูญ มีพระราชอำนาจตามที่กฎหมายบัญญัติเท่านั้น2.การที่พนักงานสอบสวนจะดำเนินคดีกับผู้ต้องหาในลักษณะดังกล่าว จำต้องใช้ความระมัดระวังและรอบคอบอย่างยิ่ง เนื่องจากเป็นคดีที่มีความละเอียดอ่อนและมีผลกระทบต่อพระเกียรติยศของพระมหากษัตริย์ พนักงานสอบสวนจึงจำต้องดูเจตนาของผู้ต้องหาสำคัญ ต้องดำเนินคดีอย่างเด็ดขาดกับผู้มีเจตนาหมิ่นประมาท หรือแสดงความอาฆาตมาดร้ายต่อพระมหากษัตริย์หรือมุ่งทำลายล้างสถาบันพระมหากษัตริย์ และต้องไม่สร้างความเดือดร้อนให้แก่ผู้ที่จงรักภักดีและเทิดทูนองค์พระมหากษัตริย์มิฉะนั้นพนักงานสอบสวนอาจเป็นผู้ทำลายพระเกียรติยศพระมหากษัตริย์ด้วย3.กรณีพนักงานสอบสวนรวบรวมพยานหลักฐานฝ่ายผู้แจ้งความก่อนจะรวบรวมพยานหลักฐานให้ปรากฏแน่ชัดว่า คำกล่าวโทษมีมูล จึงเรียกตัวผู้ถูกกล่าวโทษตามข้อกล่าวหามาแจ้งสิทธิของผู้ถูกกล่าวหาในฐานะผู้ต้องหาตามกฎหมาย การสอบสวนรวบรวบรวมพยานหลักฐานต้องเป็นไปเพื่อหาข้อเท็จจริงและพฤติการณ์ต่างๆที่เกี่ยวข้องกับความผิดที่ถูกกล่าวหา เพื่อให้เห็นความผิดและความบริสุทธิ์ของผู้ต้องหา4.คำกล่าวของนายพงษ์พัฒน์ บนเวทีประกาศรางวัลนาฏราช ตามคำร้องทุกข์กล่าวโทษดังกล่าว เป็นการกล่าวแสดงความรู้สึกในโอกาสที่นายพงษ์พัฒน์ได้รับรางวัลจากบทละครเรื่องพระจันทร์สีรุ้ง โดยได้แสดงความดีใจที่ได้รับรางวัลและกล่าวแสดงความจงรักภักดีต่อองค์พระมหากษัตริย์จากความรู้สึกส่วนตัว โดยใช้คำว่า พ่อ และ ในหลวง แทนพระมหากษัตริย์ อันเป็นคำกล่าวซึ่งใช้คำสำคัญที่มีความหมายเทิดทูนองค์พระมหากษัตริย์ และใช้กันแพร่หลายมานาน โดยมีรการกล่าวว่า การปกครองในสมัยกรุงสุโขทัยเป็นระบบ พ่อปกครองลูก นอกจากนี้หน่วยงานของรัฐและเอกชนหลายแห่งได้เผยแพร่พระราชกรณียกิจของพระมหากษัตริย์โดยใช้คำว่าพ่อแทน พ่อแทนพระมหากษัตริย์ เช่น วันพ่อแห่งชาติ ต้นไม้ของพ่อ คำพ่อสอน พ่อของแผ่นดิน พ่อหลวง ทำดีเพื่อพ่อ เป็นต้น คำกล่าวของนายพงษ์พัฒน์ ที่ใช้คำว่าพ่อ แทนพระมหากษัตริย์มีลักษณะเทิดทูนองค์พระมหากษัตริย์ซึ่งประชาชนยึดถือเป็นพ่อของแผ่นดิน โดยไม่มีข้อความอันใดในเชิงหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์แต่อย่างใด การกระทำของนายพงษ์พัฒน์ จึงไม่เป็นความผิดตามข้อกล่าวหา5.พนักงานสอบสวนเป็นหน่วยงานของกระบวนการยุติธรรมที่สร้างความเป็นธรรมให้เกิดขึ้นในสังคมได้ การใช้ดุลยพินิจในการสอบสวนต้องใช้ความระมัดระวังและรอบคอบ เพื่อใช้กฎหมายในการอำนวยความยุติธรรมแก่ประชาชนโดยไม่สร้างความเดือดร้อนแก่ผู้บริสุทธิ์ด้วยการออกหมายเรียกหรือเรียกผู้ต้องหามาสอบถามข้อเท็จจริงแต่อย่างใด
สภาทนาย ออกแถลงการณ์ กรณี พงษ์พัฒน์ พูดถูกฟ้องหมิ่นพระบรมเดชนุภาพ เหตุพูด พ่อ บนเวทีนาฏราช ยันเป็นการเทิดทูนองค์พระมหากษัตริย์ ชี้ ตร.คิดให้รอบคอบหลังออกหมายเรียก 23 ก.ค.53 นายสัก กอแสงเรือง
คดีหมิ่นพระบรมเดชานุภาพ,พงษ์พัฒน์ วชิรบรรจง,ม.112,สภาทนายความ,สัก กอแสงเรื่อง